Document ID: 32001D0752

Απόφαση της Επιτροπής
της 17ης Οκτωβρίου 2001
για την τροποποίηση των παραρτημάτων της απόφασης 97/101/ΕΚ του Συμβουλίου για την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από τα δίκτυα και τους μεμονωμένους σταθμούς μέτρησης της ρύπανσης του αέρα τπυ περιβάλλοντος στα κράτη μέλη
[κοινοποιηθείσα υπό τον αριθμό Ε(2001) 3093]
(Κείμενο που παρουσιάζει ενδιαφέρον για τον ΕΟΧ)
(2001/752/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/101/ΕΚ του Συμβουλίου, της 27ης Ιανουαρίου 1997, για την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από τα δίκτυα και τους μεμονωμένους σταθμούς μέτρησης της ρύπανσης του αέρα του περιβάλλοντος στα κράτη μέλη(1), και ιδίως το άρθρο 7,
Εκτιμώντας τα ακόλουθα:
(1) Η απόφαση 97/101/ΕΚ καθιερώνει σύστημα αμοιβαίας ανταλλαγής πληροφοριών και δεδομένων σχετικά με τη ρύπανση του αέρα του περιβάλλοντος.
(2) Απαιτείται τροποποίηση των παραρτημάτων της ανωτέρω απόφασης για την προσαρμογή του καταλόγου των ρύπων που καλύπτει καθώς και των απαιτήσεων σχετικά με τις συμπληρωματικές πληροφορίες, την επικύρωση και την ομαδοποίηση.
(3) Τα μέτρα που προβλέπονται στην παρούσα απόφαση ανταποκρίνονται στη γνώμη της επιτροπής που συγκροτήθηκε δυνάμει του άρθρου 12 παράγραφος 2 της οδηγίας 96/62/ΕΚ του Συμβουλίου(2),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα της απόφασης 97/101/ΕΚ αντικαθίστανται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται σε όλα τα κράτη μέλη.
Βρυξέλλες, 17 Οκτωβρίου 2001.

Labels: 12
1
19
20